Foto: REUTERS AQSh prezidenti Donald Tramp to‘rt soatlik rejali tibbiy ko‘rikdan o‘tkazildi. Bu haqda RIA «Novosti» Oq uyga asosan xabar bermoqda. Agentlik ma’lumotlariga ko‘ra, shifokorlar Trampning sog‘lig‘ini «juda yaxshi», deb baholadilar. Ta’kidlanishicha, Tramp narkoz yoki anesteziya talab qiladigan hech qanday jarayonlardan o‘tmagan. Shu bilan birga, AQSh prezidenti shaxsiy shifokori Shon Konlining ma’lum qilishicha, Tramp o‘z prezidentlik davrida sog‘lom holatda qoladi. Eslatib o‘tamiz, avvalroq shifokorlar Trampning qo‘lidagi plastir tufayli «dramatik xulosalar»ga kelishgandi.